en ceb en jbo cy en cy en en cy cy it cy cy cy cy cy cy en en cy cy jbo jbo cy en en cy cy cy cy cy en es fr cy cy cy en cy en en cy uk de cy cy es en
Ysgol Maes Garmon - Hafan
Croeso i Ysgol Maes Garmon
GWYBODAETH AM DREFNIADAU TYWYDD DRWG
Llythyr am drefniadau tywydd drwg yr Ysgol
Mae’n bleser mawr gen i gyflwyno gwefan yr ysgol ar gyfer 2015-16. Arni, cewch ddarllen am amcanion yr ysgol yn ogystal ag am ethos a gwerthoedd yr ysgol. Hefyd, cewch flas o fywyd academaidd a diwylliannol prysur yr ysgol.
Fel yr unig ysgol uwchradd cyfrwng Cymraeg yn Sir y Fflint, sy'n cael ei bwydo gan bump o ysgolion cynradd cyfrwng Cymraeg, rydym yn cynnig addysg hollol ddwyieithog i’n holl ddisgyblion. Gall disgyblion o ysgolion cynradd cyfrwng Saesneg ymuno â’r Cwrs Trochi yn Ysgol Maes Garmon ym mlwyddyn 7 er mwyn dysgu Cymraeg dan ofal athrawon iaith arbenigol.
Mae pob disgybl yn Ysgol Maes Garmon yn cael ei ystyried fel unigolyn sy’n aelod pwysig o ‘deulu’ Ysgol Maes Garmon. Mae’r egwyddor sylfaenol yma o barchu pob unigolyn a gosod anghenion yr unigolyn yn ganolog yn sail i holl ethos yr ysgol ac wrth wraidd ei gwerthoedd a’i llwyddiant fel ysgol dda. Rydym yn hyderus y bydd ein disgyblion unigol yn falch o fod yn aelodau o’r ‘teulu’ yma, yn falch o’u Cymreictod a’u dwyieithrwydd, ac yn gallu gwneud cyfraniad positif i Gymru ac Ewrop amlieithog.
Mae ethos gofalgar, agored a hapus lle mae disgyblion yn teimlo’n gartrefol ac yn ffynnu wedi bod yn un o gryfderau’r ysgol erioed. Mae ein hathrawon yn mynd yr ail filltir i gynnig amrywiol gyfleoedd allgyrsiol i'n disgyblion er mwyn iddynt gael profiadau ehangach.
Mae’r ffocws ar gyflawni potensial pob disgybl, a gwneir pob ymdrech i sicrhau eu bod yn cyrraedd y safon uchaf o gyflawniad academaidd.
Mae arwyddair yr ysgol, ‘Ni lwyddir Heb Lafur’, mor berthnasol heddiw â phan gafodd ei fabwysiadu yn 1961. Yn syml, mae’n golygu nad oes modd llwyddo heb weithio’n galed, a dyma un o werthoedd craidd yr ysgol hon.
Holl wybodaeth ar adrannau'r Ysgol a'u cwricwlwm dysgu.
Adnoddau a chyfleusterau Ysgol Maes Garmon.
Hanes Ysgol Maes Garmon a chyn disgyblion.
Holl fanylion cysylltu Ysgol Maes Garmon.
Moodle Ysgol Maes Garmon
Cyngor Sir y Fflint
Menter Iaith Sir y Fflint
Ffôn - 01352 750678
Dilynwch ni ar Trydar:
© Ysgol Maes Garmon. All rights reserved. | Template Design by TEMPLATED.